section_heading: Internacionalna karijera
paragraph_text: Godine 1958., Petula Clark je pozvana da nastupi u pariškoj Olimpiji. Publika ju je odlično prihvatila, tako da je od tad otpočela Petulina Francuska karijera. Postala je osobna prijateljica francuske estradne zvijezde Sache Distela, s kojim je nastupala na brojnim koncertima i TV emisijama po Francuskoj i Belgiji. U ovom razdoblju Petula je postala u pravom smislu internacionalna zvijezda, pojavljivala se je na brojnim europskim televizijama, i u brojnim koncertnim dvoranama od Njemačke, Španjolske do Italije. Ona se i udala u Francuskoj (1961.) za Claude Wolffa ( izdavača ), tako da je njezina francuska karijera bila logičan nastavak njezina privatnog života. No nastavila je snimati u Britaniji; tako je pjesma "Sailor" postala njen prvi hit broj 1 hit u Britaniji. Slijedile su uspješnice; "Romeo", "My Friend the Sea",  "Ya Ya Twist" (skladba Lee Dorseya),  "Chariot"  i "I Will Follow Him" ( 1962. ).